
ПРОЕКТ!!!
ДОГОВОР  

ЗА  СТРОИТЕЛСТВО

Днес, ………………..2014  год., в гр. Тутракан, между:

НАРОДНО ЧИТАЛИЩЕ "Н.Й.ВАПЦАРОВ-1873", гр. Тутракан, п.к. 7600, пл. Суворов 2, ЕИК по БУЛСТАТ 000559146, представлявано от Елка Горанова, Председател на читалищното настоятелство, наричано по-долу за краткост - Възложител
и

от друга страна………………………………………., наричана по-долу за краткост - Изпълнител на основание чл. 74, ал. 1 от Закона за обществените поръчки се подписа настоящият договор за следното:  

І. ПРЕДМЕТ НА ДОГОВОРА
Възложителят възлага, а Изпълнителят се задължава да извърши строително–монтажните работи на обект: “Избор на изпълнител за извършване на ремонт на читалище „Н.Й.Вапцаров-1873” в град Тутракан” съгласно Оферта, Техническо предложение– Приложение № 2, Ценово предложение– Приложение № 3, ведно с количествено-стойностни сметки, неразделна част от договора.

II. СРОКОВЕ


1. Срокът за изпълнение на договорените строително-монтажните работи е ............. календарни дни (съгласно офертата на изпълнителя) и започва да тече от датата на откриване на строителна площадка и определяне на строителна линия на обекта, за извършване на всички строително-монтажните работи, до издаване на Удостоверение за въвеждане в експлоатация на готовия обект.


2. Времетраенето на строително- монтажните работи се удължава при следните случаи: 


2.1. В случай, че атмосферните условия не позволяват извършването на строително- монтажните работи (съгласно указаното в нормативните актове, уреждащи тази материя); 


2.2.Срокът за изпълнение на строително- монтажните работи се спира, като се изготвя акт за установяване състоянието на строежа при спиране на строителството (Образец 10) от Наредба № 3/2003 год. за съставяне на актове и протоколи по време на строителството.

2.3. При възможност за възстановяване на строително- монтажните работи се съставя акт образец 11.


2.4. При спирането на строително-ремонтните работи, в случаите предвидени в този член, срокът за изпълнение се удължава със срока на спирането.

ІII. ЦЕНА И УСЛОВИЯ НА ПЛАЩАНЕ


1. Общата стойност на договора е  ......................................... /……………………./ без вкл. ДДС или ……………………….. /……………………../ с вкл. ДДС, съгласно Ценовата оферта.
2. Разплащането ще се извършва по банков път по банкова сметка на Изпълнителя -.........................................................................................

3. Окончателното плащане на 100 % от стойността на реално извършените СМР по предмета на договора се извършва в срок от 30 (тридесет) дни, при наличие на следните кумулативни условия: 
1. Издадено Удостоверение за въвеждане в експлоатация на обекта;

2. Представяне на Възложителя на  фактурата  за извършените от Изпълнителя разходи. Фактурата по всички плащания задължително трябва да съдържа следната информация: получател- Народно читалище "Н.Й.Вапцаров-1873", град Тутракан, пл. Суворов 2, ЕИК по Булстат 000559146, номер на документа, дата и място на издаването й, както и номера на договора за безвъзмездна финансова помощ между Народно читалище "Н.Й.Вапцаров-1873" и ДФЗ.

IV. ПРАВА И ЗАДЪЛЖЕНИЯ НА ВЪЗЛОЖИТЕЛЯ 

1. Възложителят има право във всеки момент от изпълнението на настоящия договор да извършва проверка относно качеството на изпълнението, без с това да пречи на оперативната самостоятелност на Изпълнителя.

2. Възложителят има право при констатиране недостатъци на обекта от негови представители, да не заплаща извършените до момента дейности, до отстраняването им, от и за сметка на Изпълнителя, в определения за това срок.
3. Възложителят се задължава:

3.1. да посочи имената на лицата, които ще упражняват инвеститорски контрол на обекта, предмет на настоящия договор;

3.2. да осигури периодичен инвеститорски контрол при извършване на предвидените в договора дейности;

3.3.  да осигури авторски надзор при извършване на предвидените в договора дейности от проектантските екипи, изготвили техническата документация по смисъла на Закона за устройство на територията (ЗУТ) или упълномощени от тях правоспособни лица  съгласно Закона за КАБ и КИИП и Наредба № 4 от 21.05.2001 г. за обхвата и съдържанието на инвестиционните проекти;
3.4. да предоставя на Изпълнителя допълнителни изходни данни, необходимостта от които е възникнала в процеса на изпълнение на поръчката.

3.5. да участва със свои представители при приемане на извършената работа, както и при окончателното приемане на обекта;

3.6. при констатиране на недостатъци на обекта от негови представители да уведомява Изпълнителя за появили се в гаранционния срок дефекти.


V. ПРАВА И ЗАДЪЛЖЕНИЯ  НА  ИЗПЪЛНИТЕЛЯ

1. Изпълнителят се задължава да извърши качествено възложените му работи, с необходимия професионализъм и в сроковете, посочени в настоящия договор, в съответствие с действащото законодателство в Република България.

2. Изпълнителят се задължава да влага при строителството качествени материали, конструкции и изделия, отговарящи на изискванията на БДС.

3. При неспазване на изискването по предходната точка Изпълнителят е длъжен сам и за своя сметка да подмени вложените некачествени материали в сроковете, определени от Възложителя.

4. Изпълнителят се задължава да създава условия за контрол от страна на Възложителя.

5. Изпълнителят се задължава да води пълно досие на обекта (протоколи и актове по Наредба № 3 от 2003 год. за съставяне на актове и протоколи по време на строителство) и при нужда да го предоставя на Възложителя и контролните органи.

6. Изпълнителят се задължава своевременно да изготвя и представя на упражняващия инвеститорски контрол, изготвените от него актове (Образец 12) по Наредба № 3 от 2003 за установяване на всички видове СМР, подлежащи на закриване. Изпълнителят се задължава да извърши за своя сметка всички работи по отстраняването на допуснати грешки, недостатъци и други констатирани от инвеститорския контрол на обекта.

7. Изпълнителят се задължава при извършване на строително- монтажните работи да опазва подземната и надземната техническа инфраструктура и съоръжения, трайни настилки и зелени площи, като при нанасяне на щети да ги отстранява за своя сметка в рамките на изпълнението на възложената дейност. При нарушаване на настилката на съществуващите прилежащи улици и алеи, същите да се възстановят преди предаване на обекта.
8.Да опазва геодезичните знаци /осови камъни, репери и др./. Ако е неизбежно премахването на геодезичен знак да се извърши прецизен репераж. Преди премахването на знака да се уведоми техническата служба на Общината за проверка на репеража и определяне на начина и срока за възстановяване на геодезичния знак.

9. Изпълнителят се задължава сам и за своя сметка да осигурява изискванията на Закон за здравословни и безопасни условия на труда (ЗББУТ) и при спазване условията на Наредба № 2/2004 г. за минимални изисквания за здравословни и безопасни условия на труд при извършване на СМР, както и изискванията на Наредба № 2 за противопожарни строително-технически норми. Да огради обекта с временна ограда съгласно ПБЗ до приключване на СМР.
10. Участникът следва да се съобразява с Плана за безопасност и здраве, приложение към работния проект на обекта. В случай на необходимост да актуализира  План за безопасност и здраве в петдневен срок от подписване на договора. 
11. Преди започване на работа всички работници задължително трябва да преминат встъпителен инструктаж.

12. От Изпълнителя се изисква по никакъв начин да не уврежда околната среда, в т.ч. и прилежащите към трасето имоти и дървесни видове.
13. От Изпълнителя се изисква спазването на екологичните изисквания по време на строителството, както да спазва инструкциите на възложителя и другите компетентни органи съобразно действащата нормативна уредба за околна среда. 

14. Изпълнителят се задължава най-късно 15 (петнадесет) календарни дни преди изтичане срока на валидност на банковата гаранция за изпълнение, същата да се продължи, съобразно  удължаване на времетраенето на договора при условията на настоящия договор.

15. Изпълнителят се задължава при удовлетворяване на Възложителя от внесената гаранция за изпълнение на поръчката поради възникване на вземания по т. 1,  т. 2  и т.3 от раздел VІІІ-ми, от настоящия договор, в срок от 10 (десет) работни дни, да допълни същата, до определения в обявлението за поръчката от Възложителя размер. 
VІ. ГАРАНЦИОННИ СРОКОВЕ И УСЛОВИЯ

1. Гаранционните срокове са в съответствие с определените в чл. 160, ал. 3, ал. 4 и ал. 5 от ЗУТ и чл. 20, ал. 4, т. 9 от Наредба № 2/2003 г. на МРРБ и МТСП за въвеждане в експлоатация на строежите в Република България и минимални гаранционни срокове за изпълнени СМР, съоръжения и строителни обекти и започват да текат от датата на издаване на разрешение за ползване. 

2. Изпълнителят отстранява възникналите повреди по време на гаранционния срок за своя сметка в срок  до  10 (десет) работни дни, считано от датата на уведомяването му за констатиране на повредата от Възложителя по настоящия договор. Възложителят уведомява писмено изпълнителят за констатирането на повредата и срокът за отстраняването й на телефоните и адресите за контакт, приложени в офертата.

VІІ. КОНТРОЛ И ПРИЕМАНЕ НА СТРОИТЕЛНО-РЕМОНТНИТЕ РАБОТИ.

1. Възложителят, чрез свои представители ще осъществява непрекъснат контрол по време на изпълнението на видовете СМР и ще прави рекламации за некачествено свършените работи.

2. Извършените СМР се приемат от упълномощени представители на Възложителя- изпълняващи длъжността „Инвеститорски контрол“ на обекта. Изготвят се необходимите актове и протоколи  съгласно Наредба № 3/2003 г. за съставяне на актове и протоколи по време на строителството за действително извършените СМР.
3. Предвидените съгласно договора дейности или видове работи, извършени на обекта, предмет на настоящия договор се приемат с двустранно подписани протоколи, необходимите актове, съставени от представители на Възложителя, и Изпълнителя. В случай, че от страна на възложителя бъдат констатирани недостатъци, обекта се приема за незавършен и извършените работи до момента не се заплащат, до отстраняване на констатираните недостатъци, от и за сметка на Изпълнителя, в определения за това срок. 

4. Приемането на изпълнените работи се извършва съгласно изискванията на ЗУТ, Наредбите към него и Доклада на НСН. Последният трябва да съдържа всички необходими документи.

5. Действително изпълнените СМР, включени в общата стойност на обекта се актуват съгласно остойностената количествена сметка на изпълнителя неразделна част от офертата по проведената обществена поръчка.

6. Качеството на влаганите материали ще се доказва с декларация за съответствието на строителния продукт от производителя или от неговия упълномощен представител (съгласно Наредба за съществените изисквания към строежите и оценяване съответствието на строителните продукти).

7. Некачествено извършените работи и некачествените материали и изделия ще се коригират и заменят за сметка на Изпълнителя. 

VІІI. САНКЦИИ И НЕУСТОЙКИ И ГАРАНЦИИ ЗА ИЗПЪЛНЕНИЕ НА ДОГОВОРА

1. При пълно неизпълнение на поетите с настоящия договор задължения, Изпълнителят заплаща неустойка на Възложителя, в размер от 30 % (тридесет процента) от стойността на договора. 

2. При частично неизпълнение на поетите с настоящия договор задължения, Изпълнителят заплаща неустойка на Възложителя, в размер на 30 % (тридесет процента) от стойността на неизпълнената част от договора. При некачествено изпълнение на поети с настоящия договор задължения, Изпълнителят заплаща неустойка на Възложителя в размер на 30 % (тридесет процента) от стойността на некачествено извършените работи.

3. При забавено изпълнение на поетите с настоящия договор задължения Изпълнителят дължи неустойка на Възложителя, в размер от  0,5 % (нула цяло и пет процента) от цената на договора, за всеки просрочен ден, но не повече от общо 30 % (тридесет процента) от цената на договора.

4. Възложителят има право да се удовлетвори от внесената в размер на ............. лв. (словом)  гаранция за изпълнение на поръчката, по отношение на вземания, възникнали на основание на настоящия договор.

5. Възложителят извън санкциите по т. VІІІ.1,  VІІІ.2, VІІІ.3 от настоящия договор, има право да задържи гаранцията за изпълнение на поръчката:

5.1. при прекратяване на настоящия договор по вина на Изпълнителя;

5.2. при прекратяване регистрацията на Изпълнителя (в случай, че същият е юридическо лице).

5.3. при заличаване на строителя от Камарата на строителите, с изключение на хитопезата в чл. 21, ал. 1, т. 5, предложение второ от ЗКС.

6. Гаранцията за изпълнение на поръчката се освобождава, в срок от 20 (двадесет) работни дни, при:

6.1.издаване на Удостоверение за въвеждане в експлоатация на готовия обект;

6.2. прекратяване на договора, на основание т. Х.1.2 и/или прекратяване на договора по вина на Възложителя.

7. Прилагането на горните санкции не отменя правото на Възложителя да предяви иск срещу Изпълнителя за претърпени щети и пропуснати ползи и загуби, съгласно действащото законодателство в Република България.

8. При всякаква форма на неизпълнение на клаузите по настоящия договор от страна на Изпълнителя, Възложителят може да прекрати договора без предизвестие. 
ІХ. ФОРСМАЖОРНИ СЪБИТИЯ

Чл. 1. (1) СТРАНИТЕ по настоящия договор не носят отговорност за неизпълнение на задълженията си при настъпването на форсмажорно събитие (непреодолима сила). Срокът за изпълнение на задължението се продължава съобразно периода, през който изпълнението е било спряно от форсмажорното събитие. Клаузата не засяга права или задължения на СТРАНИТЕ, които са възникнали и са били дължими преди настъпването на форсмажорното събитие, включително и възникнали задължения за плащане, чийто  падеж  настъпва след възникването на  форсмажорното обстоятелство. 

(2) СТРАНАТА, която е засегната от форсмажорно събитие, следва в срок до 10 /десет/ дни след установяване на събитието, да уведоми другата страна за неговото настъпването. Страната, която се позовава на форсмажор следва  да представи на другата страна документ от  Българската търговско-промишлена палата за появата, естеството и размера на форсмажорното събитие и оценка на неговите вероятни последици и продължителност. Засегнатата СТРАНА периодично предоставя последващи известия за начина, по който форсмажорното събитие спира изпълнението на задълженията й, както и за степента на спиране. При неуведомяване се дължи обезщетение за настъпилите от това вреди.

(3) СТРАНИТЕ не носят отговорност една спрямо друга по отношение на вреди, претърпени като последица от форсмажорно събитие.

(4) През времето, когато изпълнението на задълженията на някоя от СТРАНИТЕ е възпрепятствано от форсмажорно събитие, за което е дадено известие в съответствие с клаузите на настоящия договор и до отпадане действието на форсмажорното събитие, СТРАНИТЕ предприемат всички необходими действия, за да избегнат или смекчат въздействието на форсмажорното събитие и доколкото е възможно, да продължат да изпълняват задълженията си по договора, които не са възпрепятствани от форсмажорното събитие.

(5) СТРАНИТЕ възобновяват изпълнението на задълженията си по настоящия договор веднага щом е възможно след отпадане на форсмажорното събитие. Ако непреодолимата сила трае толкова, че ВЪЗЛОЖИТЕЛЯТ вече няма интерес от изпълнението, той има право да прекрати договора. Това право има и ИЗПЪЛНИТЕЛЯТ.

Чл. 2. (1) Под форсмажорно събитие се разбира обстоятелство от обективен характер, което е възникнало след сключване на договора, не е могло да бъде предвидено и не зависи от волята на страните, което прави изпълнението му невъзможно, като: пожар, производствени аварии, военни действия, природни бедствия- бури, проливни дъждове, земетресения, градушки, наводнения, заледявания  и др. природни стихии, а така също и правителствени забрани, ембарго, стачки, бунтове, безредици и др. 

(2) Не е налице форсмажорно събитие, ако съответното събитие се е случило вследствие на неположена дължима грижа от СТРАНА по настоящия договор или при полагане на дължимата грижа това събитие може да бъде преодоляно.
Х. ПРЕКРАТЯВАНЕ НА ДОГОВОРА

1. Действието на този договор се прекратява:

1.1. с извършване и предаване на договорената работа и заплащане на уговореното възнаграждение;

1.2. по взаимно съгласие между страните, изразено писмено;

1.3. едностранно, без предизвестие, при пълно неизпълнение на задълженията на Изпълнителя по раздел V от настоящия договор.

2. Възложителят може по всяко време до завършване и предаване на обекта да се откаже от договора и да прекрати действието му. В този случай той е длъжен да заплати на Изпълнителя стойността на действително извършените до момента на отказа работи, приети с двустранно подписан приемателно-предавателен протокол. 

3. Ако Изпълнителят просрочи предаването на обекта с повече от 20 (двадесет) дни или не извършва строително-монтажните работи по уговорения начин и с нужното качество, Възложителят може да развали договора. В този случай Възложителят заплаща на Изпълнителя само стойността на тези работи, които са извършени качествено и могат да му бъдат полезни. За претърпените вреди Възложителят може да претендира обезщетение.

4. Възложителят може да прекрати договора, ако в резултат на обстоятелства, възникнали след сключването му, не е в състояние да изпълни своите задължения. 

5. Изплащането на неустойки и обезщетения по този договор не лишава изправната страна по договора от право да търси обезщетение за вреди и пропуснати ползи по общия ред.   

6. При всякаква форма на неизпълнение на клаузите по настоящия договор от страна на Изпълнителя, Възложителят има право да прекрати изпълнението му.
ХI. ДОПЪЛНИТЕЛНИ РАЗПОРЕДБИ

1. За неуредени с настоящия договор въпроси се прилагат разпоредбите на действащото законодателство на Република България.

2. При възникнали имуществени спорове между страните при или по повод изпълнение на настоящия договор, на основание чл. 117, ал. 2 от ГПК, се съгласяват евентуалните и съдебни спорове и претенции да се предявяват пред РС Тутракан или ОС Силистра, съобразно правилата на родовата подсъдност.

3. Неразделна част от настоящия договор е офертата на Изпълнителя от проведената процедура по реда на  Закона за обществените поръчки.

4. Адресите за кореспонденция между страните по настоящия договор са както следва:

4.1. За Народно читалище "Н.Й.Вапцаров-1873", град Тутракан, пл. Суворов 2; 

4.2. За …………………………………………………………………......

5. Всяка от страните по настоящия договор е длъжна незабавно да уведоми другата при промяна на адреса си. В противен случай всяко изпратено съобщение се смята за получено, считано от датата на изпращането му, ако е изпратено на последния известен адрес.

Настоящият договор се състави и подписа в четири еднообразни екземпляра - три за Възложителя и един за Изпълнителя.

ВЪЗЛОЖИТЕЛ :                                         

ИЗПЪЛНИТЕЛ:

Народно читалище "Н.Й.Вапцаров-1873"
